Kaido
Kaido on eestipärane[viide?] mehenimi. Nime algupära ei ole selge. Võimalik, et nimi on meessoost vorm naisenimest Kaidi. Eesnimi Kaido on esitatud juba Julius Mägiste valikus (1936) ja nimelt pruugist võetud mehenimena. 2018. aasta 1. jaanuari seisuga oli Eestis eesnimi Kaido 2353 mehel. Kaido oli populaarsuselt 67. mehenimi. Kaido oli keskmiselt 43 aasta vanune (mediaanvanus oli 43). Kõige populaarsem oli eesnimi Kaido vanuserühmas 45–49, kus neid oli 10 000 elaniku kohta 52,58. Lätis oli 2021. aasta 30. juuni seisuga eesnimi Kaido 17 inimesel.